Държавен вестник, бр. 26, 2019 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  26
дисциплинарно наказание на директор на 
лечебно заведение по чл. 5, ал. 1 от Закона 
за лечебните заведения;
22. подготвя предложения до министъра на 
здравеопазването за налагане на администра­
тивни наказания и прилагане на принудителни 
административни мерки;
23. уведомява работодателите, органите 
по безопасност на труда, държавния здравен 
контрол, Българската агенция по безопасност 
на храните и органите по опазване на околната 
среда за вземане на необходимите мерки в 
случаите, когато при проверка се установят 
условия на труд и други вредни фактори на 
околната среда, които заплашват здравето на 
гражданите;
24. осъществява контрол върху дейността 
на лечебните заведения при извършване на 
медицинска експертиза по реда на Закона за 
здравето;
25. подпомага Националния център по 
наркомании при осъществяване на специ­
ализирания контрол на лечебната дейност 
по Закона за контрол върху наркотичните 
вещества и прекурсорите;
26. дава становище по проекти на правила за 
добра медицинска практика, правила за добра 
медицинска практика на лекарите по дентална 
медицина, правила за добра фармацевтична 
практика и правила за добра медицинска 
практика по здравни грижи в съответната 
професионална област и осъществява контрол 
по спазването им съвместно със съсловните 
организации; 
27. участва в изготвянето и/или дава ста­
новища по проекти на медицински стандарти 
и на други нормативни актове, свързани с 
медицинското обслужване и здравното оси­
гуряване; 
28. изработва спецификации, справки, 
таблици и инструменти за осъществяване на 
контрол на лечебните заведения;
29. регистрира в информационната система 
на агенцията резултатите от проверките и 
поддържа база данни за всяко лечебно заве­
дение по повод и във връзка с осъществената 
контролна дейност; 
30. извършва оценка на ефективността и 
резултатите на контролната дейност, извършва 
анализи и предлага на изпълнителния директор 
мерки за подобряване на контролната дейност;
31. разработва система за периодична оцен­
ка на ефективността на медицинския контрол 
по отношение на идентифицираните проблеми 
и резултатите от контролната дейност; 
32. участва в разработването на система 
за оценка на качеството на предоставената 
медицинска помощ от лечебните заведения 
и рейтинг на лечебните заведения;
33. участва в събирането и анализирането 
на информация за състоянието и тенденциите 
за развитие на здравноосигурителната сис­
тема, здравното състояние на населението, 
потребностите от кадрови ресурси в областта 
на здравеопазването и други въпроси, свър­
зани с него;
34. участва в международни инициативи, 
програми и проекти в областта на качеството 
и медицинския контрол и в изпълнението на 
проекти по оперативни програми на Европей­
ския съюз и други финансови донори;
35. организира изготвянето на ежегодния 
отчет за дейността на агенцията;
36. извършва и други дейности в областта 
на компетентност на дирекцията, възложени 
от изпълнителния директор.
Г л а в а  ч е т в ъ р т а
ОРГАНИЗАЦИЯ НА РАБОТАТА В
АГЕНЦИЯТА
Чл. 15. (1) Работното време на служителите 
в агенцията при 5-дневна работна седмица е 
8 часа дневно и 40 часа седмично.
(2) Работното време на администрацията е 
от 9,00 до 17,30 ч. с обедна почивка 30 минути 
между 12,00 и 14,00 ч.
(3) За служителите в агенцията се въ­
вежда работно време с променливи граници 
от 7,30 до 18,30 ч. или друг часови период с 
период за задължително присъствие от 10,00 
до 16,00 ч. и задължително отработване на 
нормалната продължителност на 8-часовия 
работен ден. Редът за въвеждане на работно 
време с променливи граници се определя от 
изпълнителния директор.
Чл. 16. (1) Изпълнителният директор оп­
ределя приемното време за граждани.
(2) Външни лица се допускат в сградата на 
агенцията след издаване на пропуск.
Чл. 17. (1) Всички документи, получени в 
агенцията, се регистрират в автоматизирана 
информационна система, като се отбелязва 
датата на получаването.
(2) При регистрирането на документите се 
извършва проверка за наличието на всички 
материали, посочени в тях, и се образува 
служебна преписка.
(3) Редът за образуване и движение на 
служебните преписки се определя с вътреш­
ни правила, изготвени от главния секретар и 
утвърдени от изпълнителния директор.
Чл. 18. (1) Структурните звена в агенцията 
си взаимодействат при изпълнение на задачи 
от смесена компетентност.
(2) За повишаване на качеството и ефектив­
ността на контролната дейност на агенцията се 
осигурява гъвкаво разпределение на човешки 
ресурси, като със заповед на изпълнителния 
директор се определят комисии за извършване 
на проверки от служители на структурите от 
специализираната администрация.
Чл. 19. (1) Дейността на агенцията се 
осъществява от държавни служители и от 
служители по трудово правоотношение.